google/wiki40b huggingface dataset:
Distribuert operativsystem

Et distribuert operativsystem er et operativsystem som kjører over uavhengige nettverksbaserte, og fysisk separate nav. Hvert enkelt nav inneholder en delmengde av det totale operativsystemet. Delmengden i hvert nav består av to distinkte deler. Den første er en mikrokjerne som styrer navets maskinvare. Den andre er en samling høynivå systemstyringskomponenter som koordinerer navenes aktiviteter enkeltvis og i samarbeid. Komponentene fungerer som et abstraksjonsnivå over mikrokjernen og støtter applikasjonsprogramvare.
Det medisinske universitet i Łódź

Det medisinske universitet i Łódź (polsk Uniwersytet Medyczny w Łodzi, forkortet UM) ble opprettet 1. september 2002, ved sammenslåingen av to høyskoler i Łódź – Det medisinske akademi (grunnlagt 1950) og Det militærmedisinske akademi (grunnlagt 1958). Det nye universitetet viderefører samtidig de to akademienes historie og tradisjon. Det består av åtte fakulteter og har over 5 300 studenter.
Fylkesvei 554 (Rogaland)

Fylkesvei 554 (Fv554) i Rogaland gikk mellom Kvitsøy skole og Nordbø på Kvitsøy. Veien var 417 meter lang.
2019 ble veien del av fylkesvei 4692.
Drochia (distrikt)

Geografi

Distriktet ligger nord i landet og grenser til distriktene Dondușeni i nord, Florești og Soroca i øst, Sîngerei i sør og Rîșcani i sørvest.
Grønbogen tunnel

Grønbogen tunnel er en 738 meter lang jernbanetunnel på Dovrebanen i Dovre kommune i Oppland. Tunnelen ligger nord for Dombås og er en såkalt vendetunnel. Jernbanen er lagt i slyng for å overvinne en stor høydeforskjell og deler av svingen går i dagen. Banen vender tett ved samløpet mellom elvene Jora og Grøna som går i et juv nedenfor. Tunnelen er en del av banestrekningen mellom Dombås og Støren, som åpnet 20. september 1921. Dette var den første vendetunnelen på jernbanen i Norge. Høydeforskjellen mellom Dombås og Dovreplatået er omkring 400 meter. Dette var den første vendetunnelen på jernbane i Norge. 
Tunnelen har en kurveradius på 275 meter, og var et unntak fra Dovrebanens minste kurveradius på 300 meter. Tunnelen ble delvis drevet for hånd, fra nordsiden ble 240 meter maskinboret. Steinmassene ble knust i et pukkverk på stedet.
Romlig modell

En romlig modell er en sentral modell og komponent innenfor statsvitenskap. Den brukes særlig for å forstå velgeratferd og har vært svært innflytelsesrik i studien av valg siden den ble popularisert av Anthony Downs i 1957. Ingen annen formell paradigme har hatt like vidstrakt bruk eller like stor innflytelse på hvordan folk tenker på politikk. 
Modellen ble først utviklet uavhengig av hverandre til bruk innenfor markedsanalyse (Harold Hotelling 1929) og innenfor psykologi for å forstå individuell oppførsel/valg (Clyde Hamilton Coombs 1950).

Kritikk

Den romlige modellen har blitt kritisert vidt. Den mest systematiske kritikken kom i 1963, fra Donald Stokes, som særlig fikk gjennomslag for kritikken av «ordnede dimensjoner». Her stilles det spørsmålstegn ved antalgelsen i den romlige modellen som sier at velgerne mottar ordnede alternativer på de relevante sakene/dimensjonene i valgkampanjen. George Rabinowitz (1978) konkluderte med at det konvensjonelle romlige paradigmet var feil fordi «sak» opererer på en diffus/gemyttelig måte. Hovedpoenget i kritikken mot den romlige modellen ligger i at velgerne ikke ser på «sak» på samme skarpe posisjonsmessige måte som teorien antar at velgerne gjør.
Trypsin

Trypsin er et enzym som spalter proteiner med basisk pH. Trypsin splitter proteinkjeder på karboksylsiden av arginin og lysin på bortsett fra når disse etterfølges av et prolin. Bortsett fra det, er det stor sannsynlighet for at splittingen slår feil, når to basiske aminosyrer sitter på rad.
Trypsin er en av de mest brukte proteaser i proteinanalyse. Den brukes ofte i forbindelse med proteomanalyse, innen oppfølging av LC-MS analyse.
St. Johanneslogen Oscar til den Kronede Bøg

St. Johanneslogen Oscar til den Kronede Bøg er en frimurerlosje i Den Norske Frimurerorden (St. Johannesloge nr. 7) som ble opprettet i Larvik den 21. januar 1900.
Den startet som Larvik broderforening i 1892.
Hans Munk (1834–1864)

Liv

Han var sønn av kjøpmannen Søren Munk (1799–1847) og sønnesønn av legen Hans Munk. Faren var skipper, senere kjøpmann og belgisk visekonsul i Skien. Moren het Marie Pauline Plesner (1832–1874).
Hans Munk gikk ut av Skiens latinskole i 1851 og ble cand. jur. i 1856. Nå skulle han egentlig overta familiens kjøpmannsvirksomhet, men omtrent samdig gikk forretningen under morens ledelse konkurs, slik at Munk i stedet tok arbeid som kopist i Kirkedepartementet. Her ble han i 1863 utnevnt til fullmektig.
Utenom arbeidet i departementet måtte Munk spe på inntektene ved å arbeide som manuduktør for studenter, samt som stortingsreferent og journalist. Han skrev blant annet for Folkevennen, Illustreret Nyhedsblad, Skilling-Magazin, For Hjemmet, Christiania-Posten og Morgenbladet.
Sammen med Michael Birkeland utga Munk Storthings-Efterretninger 1814–1833. En tid (1861–62) var han redaktør for ukebladet Fra Udlandet sammen med Peter Olrog Schjøtt.
Oluf Dietrichson

Biografi

Oluf Dietrichson var født i Skogn og var sønn av Peter Dietrichson som var overlege ved sykehuset i Levanger. Oluf Dietrichson tok militær utdannelse og var premierløytnant da han 32 år gammel ble valgt av Fridtjof Nansen til å delta på skiferden over Grønland. Øvrige deltakere var Otto Sverdrup, Samuel Balto, Ole Nilsen Ravna og Kristian Kristiansen. På grunn av isforholdene lyktes det ikke å komme i land da de ankom til Grønlands østkyst med selfangerskuta «Jason»; de drev i flere døgn på et isflak sørover langs kysten. Det var dramatisk da det blåste opp om natten mens Sverdrup holdt vakt ved teltet på isflaket. Etter å ha kommet inn til land, rodde og seilte de i to små båter i tolv døgn nordover langs østkysten. På ski forlot de Umivik 15. august 1888, og de ankom til Ameralikfjorden på vestkysten 29. september 1888. Dette var den første dokumenterte kryssingen av Grønland. Det var stor jubel i Levanger da Dietrichson kom tilbake til hjembyen i 1889.
Dietrichson fortsatte sin militære karriere og avanserte til generalmajor. Dietrichson var onkel til marineflygeren Leif Ragnar Dietrichson som var med Roald Amundsen på «Latham» da den forsvant i 1928.
Forøvrig var han en god syklist, første formann i landets eldste sykkelklubb Trondhjems Velocipedklub (stiftet 1885) og var i 1887 i København og var i 1887 den første utlending som konkurrerte på sykkel i Danmark.
Norges ambassade i Bangkok

Norges ambassade i Bangkok huser den norske ambassadør til landet Thailand.
Diplomatiske forbindelser ble etablert i 1905.  De første årene var her ingen stedlig sendemann, men en sideakkreditert fra et annet land.
Ayub Khan

Bakgrunn

Ayub Khan var pashtun og hans far var risaldar-major ved et kavaleriregiment i den britisk-indiske armé. Ayub Khan gikk til skole i Sarai Saleh, en småby ca 6,5 km fra hjemlandsbyen - han kom seg dit og hjem ridende på et muldyr. Senere begynte han på en skole i distriktshovedstaden Haripur, der han bodde med bestemoren.
Fra 1922 studerte han ved Aligarh Muslim University, der han tok bachelor of arts-eksamen.

Militær

Deretter ble Ayub sendt til Royal Military Academy Sandhurst i England og ble så offiser ved 14th Punjab Rifles.
Under Annen verdenskrig var han kaptein og senere major på Burma-fronten. Etter krigen og Indias deling ble han del av Pakistans væpnede styrker, og avanserte raskt til brigadegeneral. Som sådan kommanderte han en brigade i Wasiristan og ble i 1948 forflyttet med generalmajors rang til Østpakistan, der han kommanderte en divisjon som hadde ansvar for hele denne landsdelen.
General Ayub Khan ble Pakistans første innfødte armésjef i januar 1951 da han etterfulgte briten Douglas Gracey. I denne popisjon engasjerte han seg iherdigere for armeens interesser enn det man hadde forestilt seg da han ble utnevnt.

President

I 1958 besluttet han og hans medhjelpere seg for å sette en stopper for de sivile politikerne og gi landet «stabilitet».
Under Ayub Khans styre ble det gjennomført en stor jordreform. En ny konstitusjon trådte i kraft 1962, men makten ble på Ayub Khans hender.
Den pakistanske økonomis svake stabilitet ble svekket av krigen mot India, og i 1968 brøt det ut uroer som truet med å slå ut i borgerkrig. Ayub, nå under sterke poluitisk press og dessuten helsemessig svekket, trakk seg tilbake den 25. mars 1969. Han overlot makten til armésjefen Yahya Khan, på et vis som ikke var forfatningskonformt. Yahya satte så forfatningen ut av kraft, og innførte krigsrett.
Cratomyiidae

Utseende

Middelsstore (ca. 9 millimeter), kraftige fluer. Antennene hadde en avlang ytre del (flagell) som består av 6-8 ledd. Vingene var korte og brede med mange lukkede celler inne i vingen.

Fossiler

Cratomyiidae er beskrevet fra Santana-formasjonen i Brasil. Denne stammer fra nedre Kritt, ca. 122-112 millioner år før nåtid.
Hemiphileurus

Utseende

Avlange, hvelvede, middelsstore (lengde gjerne ca. 20 millimeter), svarte biller. Hannen har to korte horn i pannen. Pronotum er hvelvet og rundet med en kraftig punktert midtfure, dekkvingene har markerte punktstriper. Beina er kraftige, leggene med nokså lange tenner på yttersiden.

Levevis

Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.

Utbredelse

Slekten er utbredt i Mellom- og Sør-Amerika, én art forekommer i Nord-Amerika.
Ceratophyllus borealis

Utseende

Familien Ceratophyllidae som arten tilhører, er gjerne brunrøde eller mørkbrune lopper med avlang kroppsform, flattrykt fra sidene. De er gjerne middelsstore lopper.

Liv og utvikling

Familien Ceratophyllidae suger blod fra gnagere og fugler. Man antar at familien opprinnelig gikk på gnagere (ekorn og beslektede grupper), men hoppet over på fugler på et senere tidspunkt. Som vanlig hos lopper lever larvene av avfall, hudrester og de voksne loppenes avføring, mens de voksne insektene er blodsugere.

Utbredelse

Arten er bare funnet i Europa.
Priti Patel

Bakgrunn

Priti Patel vokste opp i South Harrow og Ruislip. Hennes foreldre er av indisk bakgrunn – familien har røtter i delstaten Gujarat – og kom i 1960-årene fra Uganda til Hertfordshire etter at Idi Amin var kommet til makt i Uganda og utviste mange av de indiere og pakistanere som det britiske veldet hadde hentet til landet. Hun gikk på pikeskole i Watford og studerte deretter økonomi, sosiologi og sosialbiologi ved Keele University og University of Essex.

Politisk karriere

I 2010 vant hun en plass i Underhuset etter valgseier i valgkretsen Witham i Essex. Hun ytret seg i særdeleshet i forsvarssaker. 
Hun var juniorminister i Finansdepartementet, og etter de britiske underhusvalgene i 2015 ble hun i mai minister for sysselsetting i David Camerons regjering.
I regjeringen Cameron var hun del av det mindretall i kabinettet som ytret seg til fordel for et Brexit. Som begrunnelse anførte hun at man derved kunne bruke flere ressurser på skolene og NHS, men kunne ikke tallfeste dette.
I Theresa Mays første regjering fra 13. juli 2016 ble hun minister for internasjonal utvikling og beholdt denne posten etter valgseieren i nyvalgene i 2017.
Den 8. november 2017 måtte Priti Patel gå av som minister i Mays regjering fordi hun ikke hadde vært åpen om sin virksomhet under en reise til Israel i august 2017. Turen ble opprinnelig beskrevet som ferie, men Patel møtte ledende politikere og forretningsfolk på turen, blant andre Israels statsminister Benjamin Netanyahu. Patel uttalte til media i begynnelsen av november 2017 at hun hadde informert utenriksminister Boris Johnson og andre i det britiske utenriksdepartementet om møtene. Noen dager senere trakk hun tilbake denne påstanden.
Kljåstein

Kljåstein, vevlodd eller vevtyngder er lodd som brukes til å stramme renningen i en oppstadgogn. En bunt med renningstråder knyttes omking hver kljåstein, og det er viktig at disse steinene i en vev alle har samme tyngde.
Som kljåstein kan brukes stein fra naturen uten tilvirkning. De kan hugges til for eksempel  i kleberstein. En fint utformet kljåstein av kleber har gjerne hull for feste av snor. Kljåstein kan også lages som keramikk.
På arkeologiske funnsteder er en rad med kljåstein ofte de eneste bevarte delene av en oppstadvev, rester etter en oppstadgogn. Steinene ligger ofte langs en vegg, og viser at veven sto der opp mot veggen. Kjente funnsted for kljåstein er høvdringhuset på Lofotr og Oseberg.  Kljåsteinene kan alternativt bli funnet i en hustuft i en haug, på et lagringssted.
Helminda

Utseende

En middelsstor, gråbrunt-spraglete trebukk. Pronotum har en butt tann midt på hver sidekant. 
Dekkvingene har litt utstående, stumpvinklede "skuldre" og ender i en spiss.

Utbredelse

Arten lever i Chile.
Lotte Grepp Knutsen

Biografi

Lotte Grepp Knutsen er utdannet sosiolog fra Universitetet i Oslo, og arbeidet en tid i Norsk studentunion under studiene. Fra 1996 til 2000 arbeidet hun i informasjonsstaben i Stortinget, hvorpå hun ble rådgiver i bystyregruppen til Arbeiderpartiet 2001–2005. Deretter tiltrådte Grepp Knutsen i en stilling som rådgiver i JKL Oslo.
Da Anniken Huitfeldt i februar 2008 ble barne- og likestillingsminister, utpekte hun Lotte Grepp Knutsen som sin politiske rådgiver fra samme tid, og fra mars 2009 som statssekretær. Knutsen fulgte med til Kulturdepartementet som statssekretær da Huitfeldt ble kulturminister 20. oktober 2009. Der fikk hun ansvaret for mediesakene, mens statssekretær Lubna Jaffery hadde ansvar for kultursakene. To ganger ble Grepp Knutsen avløst av Roger Solheim i permisjonsperioder. 27. desember 2011 ble Knutsen utnevnt til statssekretær i Helse- og omsorgsdepartementet. 20. april 2012 fikk hun avskjed i nåde.
Hun var konstituert som statssekretær ved Statsministerens kontor mens Rita Skjærvik hadde fødselspermisjon.
I perioden 2013-2015 jobbet hun som seniorrådgiver ved daværende Universitetet i Nordland. I 2015 ble hun ansatt som markeds- og kommunikasjonssjef ved Nord universitet, før hun i perioden 2016-2018 jobbet som kommunikasjonssjef. I 2018 ble hun ansatt som seniorrådgiver i kommunikasjonsbyrået Apeland.
Lotte Grepp Knutsen har hatt en rekke styreverv, blant annet i OBOS, Ullevaal Stadion og i Oslo Arbeidersamfunn. Hun er nå styremedlem i Norsk Luftfartsmuseum.
Satellite Launch Vehicle

Satellite Launch Vehicle (hindi: उपग्रह प्रक्षेपण यान), også forkortet til SLV, var et indisk rakettprosjekt som ble startet av Indian Space Research Organisation (ISRO) i første halvdel av 1970-årene. Målet med prosjektet var å utvikle teknologi som var nødvendig for å skyte opp satellitter ved hjelp av flertrinnsraketter. Prosjektet ble ledet av Abdul Kalam. SLV skulle klare å løfte en nyttelast på 40 kg til en høyde av 400 km. Raketten hadde fire trinn, alle med faststoffmotorer. Den første SLV-raketten ble skutt opp fra Sriharikota 10. august 1979. Den siste oppskytningen av raketten fant sted 17. april 1983. SLV-3 dannet grunnlaget for neste generasjons bærerakett, den såkalte ASLV.
Dråpe (band)

Historie

Bandet ble dannet sommeren 2009 i Oslo, da med navnet Takk. Takk bestod av Eirik Fidjeland, Ketil Myhre, Eirik Kirkemyr og Lars Kristian Boquist der kun førstnevnte ikke lenger er med gruppen. Musikerne fra Oslo og Kristiansand spilte indierock og ble sammenlignet med blant andre My Bloody Valentine, Sonic Youth, Radiohead og Deerhunter. Bandets første EP ble sluppet høsten 2011 og er spilt inn hos Greener Productions på Bakklandet i Trondheim. EP-en ble utgitt av plateselskapet Riot Factorys label Sad Songs For Happy People. I 2011 spilte Dråpe på by:Larm i Oslo og de spilte også på flere festivaler sommeren samme år, deriblant Hovefestivalen, Slottsfjellfestivalen, Camp Indie og Storåsfestivalen. Deres debutalbum ble sluppet 19. april 2013. Samtidig som dette arbeidet pågår spiller de i år blant annet på Volumfestivalen, Storåsfestivalen og på Øyafestivalen. Oppfølgeralbumet, Relax/Relapse, ble sluppet 9. oktober 2015, med Eirik Fidjeland tilbake på gitar og tangenter.

Musikalsk signatur

Dråpes musikk blir definert av NRK Urørt som «støypop som er både aggressiv, beroligende og svevende». Bandet definerer sin egen sjanger som «indieshoegazepostrocknoise» som beskriver en blandingsjanger av indie, shoegaze, post-rock og noise. Denne sjangersammensetningen forklares gjerne som svevende og drømmende melodisk støy.

Omtale

Etter å ha deltatt i NRKs Urørt-konkurranse fikk Dråpe flere positive omtaler. Lydverket ga bandet terningkast 6 for dets opptreden på Hovefestivalen sommeren 2011.
UCI WorldTour 2014

UCI WorldTour 2014 er den fjerde utgaven av UCI WorldTour. Den inneholder 28 endags- og etapperitt i Europa, Australia, Canada og Kina.
Baliesthes

Utseende

En middelsstor, kraftig, svart trebukk med store, kremgule flekker. Pronotum har en kraftig, litt butt tann på hver side. Dekkvingene er nesten parallellsidige og nokså brede.

Levevis

Som de fleste andre trebukker borer larvene i ved.

Utbredelse

Arten er utbredt i Øst-Afrika, fra Etiopia og Somalia til Tanzania.
AirTrain Newark

AirTrain Newark er et 4.8 km langt énskinnesystem som forbinder Newark Liberty International Airport (EWR) med Newark Liberty International Airport tog stasjon på Northeast Corridor (NEC) av jernbanelinjen New Jersey Transit og Amtrak.  Opprinnelig ble den bare brukt som en peoplemover for å forflytte passasjerer mellom flyplassterminalene, men i 1997 utvidet man den for å nå jernbanen. Systemet ble gjenåpnet for trafikk på 21. oktober 2001. Den blir drevet av Port Authority of New York and New Jersey, som også driver  AirTrain JFK.
Carcharodus

Utseende

Middelsstore, brunspraglete smygere.

Levevis

Artene finnes på enger, stienet skråninger og andre solrike, varme lokaliteter. De flyr i solskinn og besøker gjerne blomster for å drikke nektar. Larvene lever på ulike urter fra flere forskjellige plantefamilier, blant andre kattostfamilien og leppeblomstfamilien.

Utbredelse

Artene er utbredt i mellom- og Sør-Europa, Nord-Afrika og Asia østover til det østlige Sibir.
Grunnkretser i Alvdal kommune

Grunnkretser i Alvdal kommune er delområder og grunnkretser som seksjonerer Alvdal kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Pterostichinae

Utseende

Stort sett middelsstore til nokså store (5-20 millimeter), vanligvis blanke og mørkfargede løpebiller. Pannen har oftest to børstebærende punkter langs innerkanten av hvert fasettøye. Antennene er lange.
Dekkvingene tredje rille-mellomrom (fra midten / sømmen)  har minst to børstepunkt (stive hårbørster).  Brystskjoldet har en børste (stivt hår) ved bakhjørnet. Antennens fjerde ledd med fine korte hår og en lang børste/børster i spissen. (Krever forstørrelse for å se).

Levevis

Denne formrike gruppen kan finnes i de fleste miljøer på landjorda, og er vanlige både i skog og på dyrket mark. De fleste av artene er allsidige rovdyr, men gruppen Zabrini lever av frø, noen av disse artene kan gjøre skade i korndyrking, mens resten av gruppen gjerne er ansett som nyttedyr i landbruket fordi de eter mange skadeinsekter. Arter som er svarte er som oftest nattaktive, mens metallisk skinnende arter er dagaktive.
Wolfenstein: The Old Blood

Spillet

Wolfenstein: The Old Blood endrer lite av den grunnleggende spillingen fra The New Order. Som sådan, er det et actioneventyrskytespill som spilles fra et førstepersonsperspektiv. For å komme seg gjennom historien, må spillerne drepe fiender mens man navigerer gjennom nivåene. Spillet benytter et helsesystem der spillernes helse er delt inn i ulike seksjoner, «helse» og «rustning», som regenererer; hvis en av disse to delene fullstendig, må spilleren finne og bruke en helsepakke eller en bit rustning, for å fylle opp den manglende helsen.
Spillerne kan bruke knivangrep, skytevåpen og eksplosiver for å kjempe mot fiender, og kan løpe, hoppe og tidvis svømme for å navigere gjennom steder. Knivangrep kan brukes for å ta ned fiender uten å bli oppdaget. Alternativt kan spillere bakholdsangrepe fiender, som vil resultere i en intens skuddveksling mellom de to partene. Fiendetyper varierer; standard nazistsoldater, som varierer i styrke, mekaniske robotaktige figurer, zombie-nazistsoldater, og ondskapsfulle hunder er noen av fiendene spillerne vil møte.
I kamp kan et dekningssystem brukes som hjelp mot fiender. Spillerne har muligheten til å lene seg rundt, over og under dekning, som kan brukes som en taktisk fordel i løpet av skyteepisoder og sniknivåer. Spillerne har tilgang til et våpeninventar, noe som tillater spilleren å bære så mange våpen som de finner. Med noen av disse våpnene, har spilleren muligheten til å bruke to våpen samtidig, noe som gir dem en fordel over fiender ved å gjøre dobbelt så mye skade. The Old Blood har flere våpen sammenlignet The New Order, blant annet et stålrør. Stålrøret er et av de største tilleggene i spillet; det består av to små stål rør som kan kobles sammen for å lage et større rør. Begge rørene kan brukes til å angripe fiender, hver med sine egne animasjoner. Spillet gir spilleren en rekke våpenalternativer, de kan bli funnet på bakken, hentet fra døde fiender, eller fjernet fra deres stasjonære stilling og bli båret rundt. Ammunisjon må manuelt hentes fra bakken eller fra døde fiender.
Dewan Negaras president

Valg

Presidenten blir valgt av Dewan Negaras medlemmer og forventes å være politisk nøytral. Hvis et medlem av Dewan Negara blir valgt som president og er medlem av én av Malaysias delstatsforsamlinger, må han/hun tre ut av den forsamlingen for å kunne utøve sine embetsfunksjoner.
Asialekene 1958

Asialekene 1958 var de tredje Asialekene, de ble arrangert i Tokyo i Japan i perioden 24. mai til 1. juni 1958. Det var 1 820 utøvere fra 20 nasjoner som deltok i fjorten sporter. Japan ble beste nasjon med 67 gullmedaljer foran Filippinene med ni.
George Spenton-Foster

George Spenton-Foster jobbet som regissør og produsent på flere britiske TV-serier i 1960- og 1970-årene.
Spenton-Foster jobbet som associate producer på Out of the Unknown fra 1965 til 1967. Deretter produserte han blant annet flere episoder av Thirty-Minute Theatre og The Link Men. Han regisserte også episoder av Out of the Unknown og Thirty-Minute Theatre så vel som Paul Temple, The Brothers, historiene Image of the Fendahl og The Ribos Operation for Doctor Who og episoder av Survivors, Blake's 7 og Cribb.
Erik Magnus Staël von Holstein

Bakgrunn

Erik Magnus Staël von Holstein ble født på gården Loddby i Östergötland. Han ver det syvende barn av Mathias Gustav Staël von Holstein, av den gamle adelsfamilien fra Holstein. Sverige hadde hatt kontrollen over Holstein i en tid på 1600-tallet under dronning Christinas regjeringstid.

Karriere

Han trådte inn i arméen og oppnådde i 1772 kapteins grad. Stael deltok det året i det kuppet som bragte Gustav III til makt.
I år 1776 ble han kammerherre hos Sofia Magdalena og i 1778 ble han utnevnt til attaché ved det franske hoffet, under Sveriges ambassadør Gustaf Philip Creutz.  Staëls sjarmerene manerer, gode utseende og imøtekommende innstilling gjorte raskt inntrykk på Creutz, og mange medlemmer av det franske hoff likeså, likeså selvedte dronning Marie Antoinette.
I 1786 inngikk han et ekteskap med den franske statsministeren Neckers datter Germaine de Staël. Med dette fulgte en medgift på 650.000 livres. Ekteskapet løste Staëls finansielle problemer (han var en iherdig gambler) men var nokså kjætlighetsløst - men heller ikke konfliktpreget. Baron og Madame de Staël søkte kjøringhet på hver sine hold, var ofte politisk på kant med hverandre, men forble vennlig disponert overfor den annen. Paret ble til slutt separert i 1800.
Staël von Holstein var vel ansett av Gustav III og sto greve Axel von Fersen d.y. nær. I 1783 ble han utnevnt til svensk minister og ambassadør i Paris samt opphøyd i 1788 til friherre. Han forlot han Paris under skrekkveldet i 1793 og tjenestegjorde som minister i København. Så vendte han i 1795 tilbake og anerkjente på den svenske regjeringens vegne den franske republikken, men ble tilbakekalt i 1797. Deretter levde han som privatmann i Paris og døde av sykdom i 1802 under en reise til Sveits.